[{"text_idx": "#000000", "text": "La 1a de decembro 2022 estas nova oficig\u0302tago de komitatanoj B de TEJO. Tial ekde nun ni bonvenigas kandidatig\u0302ojn por komitatano B de TEJO de decembro 2022 g\u0302is novembro 2024. Komitatanoj B reprezentas individuajn membrojn de nia organizo en la supera instanco de TEJO: la Komitato."}, {"text_idx": "#000001", "text": "C\u0302iu individua membro de TEJO rajtas elekti sian reprezentanton en la TEJO-Komitato kaj c\u0302iu individua membro de TEJO rajtas ankau\u0306 kandidatig\u0302i kiel Komitatano B kaj tiel rekte kundecidi en la Komitato pri gravaj okazaj\u0302oj en la organizo.\nC\u0302ar TEJO fine de 2021 havis 944 individuajn membrojn, TEJO povas havi g\u0302is 10 komitatanojn B. C\u0302ar la ses nunaj komitatanoj B komencis sian oficperiodon en junio 2022, tio donas la nombron de elekteblaj komitatanoj B: kvar. Por ke via kandidatig\u0302o estu valida, bonvolu sendi, retpos\u0302te au\u0306 paperpos\u0302te, al la Centra Oficejo kaj al la G\u0302enerala Sekretario de TEJO, la jenajn informojn: personajn datumojn (nomon, naskig\u0302daton, retan kaj pos\u0302tan adresojn, telefonnumeron), biografieton kaj priskribon de viaj movadaj celoj (kiuj kune ampleksas maksimume 100 vortojn), subtenleterojn au\u0306 subtenajn subskribojn de minimume kvin individuaj membroj de TEJO en 2022 el minimume du landoj."}, {"text_idx": "#000002", "text": "Ne forgesu subskribi vian kandidatig\u0302on, se g\u0302i estas paperpos\u0302ta, kaj memoru ke sen iu el la menciitaj eroj via kandidatig\u0302o ne estos valida! Via kandidatig\u0302letero devas alveni plej laste la 31an de oktobro 2022 paperpos\u0302te (TEJO, Nieuwe Binnenweg 176, NL-3015 BJ Rotterdam, Nederlando) au\u0306 retpos\u0302te: ( kaj )."}]